ଭୁବନେଶ୍ୱର,ମାର୍ଚ୍ଚ ୩୦(ଲୋକାଲ ୱାୟାର): ଲକ୍ ଡାଉନ ସ୍ଥିତିରେ ଆସନ୍ତା ଆଜିଠାରୁ ଅସନ୍ତା ୧୪ ତାରିଖ ପର୍ଯ୍ୟନ୍ତ ରାଜ୍ୟର ଗ୍ରାମାଞ୍ଚଳରେ ଦଶ ଲକ୍ଷ ଗରିବଙ୍କୁ ମାଗଣା ରନ୍ଧା ଖାଦ୍ୟ ଯୋଗାଇ ଦେବାକୁ ସରକାରଙ୍କ ନିଦେ୍ର୍ଦଶ ସତ୍ତ୍ୱେ ରବିବାର ସନ୍ଧ୍ୟା ସୁଦ୍ଧା କେତେକ ସ୍ଥାନରେ ଏହା ସମ୍ଭବ ହୋଇଥିବା ବେଳେ ଅନେକ ଗ୍ରାମାଞ୍ଚଳରେ ଏହି ବ୍ୟବସ୍ଥା ହୋଇ ପାରି ନଥିବା ଅଭିଯୋଗ ହୋଇଛି ।
ରବିବାର ପ୍ରଥମ ଦିନରେ ସୁବର୍ଣ୍ଣପୁର ଜିଲ୍ଲାରେ ୧୦୯ଟି ପଞ୍ଚାୟତରୁ ମାତ୍ର ୬୧ଟିରେ ରନ୍ଧାଖାଦ୍ୟ ବଣ୍ଟାଯାଇ ପାରିଥିବା ବେଳେ ୧୫୯୨ ହିତାଧିକାରୀ ଖାଦ୍ୟ ପାଇଛନ୍ତି ।
ଏଥିରୁ ଅନୁମାନ କରି ହେବ ରାଜ୍ୟର ସବୁ ଜିଲ୍ଲାରେ ଅବସ୍ଥା କିପରି ଥିବ ।
ସକରାରୀ ତଥ୍ୟରୁ ପ୍ରକାଶ, ସୁବର୍ଣ୍ଣପୁର ଜିଲ୍ଲାର ବିନିକା ବ୍ଲୁକ୍ରେ ଥିବା ୧୬ଟି ପଞ୍ଚାୟତ ମଧ୍ୟରୁ ଆଜି ୩ଟି ପଞ୍ଚାୟତର ୭୦ ଜଣଙ୍କୁ, ବିଏମପୁର ବ୍ଲକର ୫ଟି ପଞ୍ଚାୟତରୁ ୧୦ଟି ପଞ୍ଚାୟତର ୧୮୦ ହିତାଧିକାରୀ, ଡୁଙ୍ଗୁରିପାଲିର ବ୍ଲକ୍ର ୬ଟି ପଞ୍ଚାୟତରୁ ୧୪ଟି ପଞ୍ଚାୟତର ୨୯୯ ଜଣଙ୍କୁ ରନ୍ଧା ଖାଦ୍ୟ ଦିଆଯାଇ ପାରିଛି ।
ସେହିପରି ସୋନପୁର ବ୍ଲକ୍ର ୧୪ଟି ପଞ୍ଚାୟତରୁ ୧୦ଟି ପଞ୍ଚାୟତ ୧୬୫ ଜଣଙ୍କୁ, ତରଭା ବ୍ଲକର ୨୧ଟି ପଞ୍ଚାୟତରୁ ୨୧ଟି ଯାକରେ ରନ୍ଧା ଖାଦ୍ୟ ଦିଆଯାଇ ପାରିଛି ।
ତେବେ ଜିଲ୍ଲାର ଉଲୁଣ୍ଡା ବ୍ଲକର ୧୭ଟି ପଞ୍ଚାୟତରୁ ମାତ୍ର ୩ଟି ପଞ୍ଚାୟତର ୧୯୭ ଜଣଙ୍କୁ ରନ୍ଧା ଖାଦ୍ୟ ଦିଆଯାଇପାରିଛି ।
କେବଳ ସୁବର୍ଣ୍ଣପୁର ଜିଲ୍ଲା ନୁହେଁ ଆଜି ସନ୍ଧ୍ୟା ସୁଦ୍ଧା ସମ୍ବଲପୁର ଜିଲ୍ଲା ଯୁଯୁମରା ବ୍ଲକର ଛାମୁଣ୍ଡା ଓ ମେଘପାଳ ପଞ୍ଚାୟତରେ ଲୋକମାନେ ରନ୍ଧା ଖାଦ୍ୟ ପାଇ ପାରି ନଥିଲେ ।
ଏନେଇ ଜଣେ ସାମାଜିକ କର୍ମୀଙ୍କ ଦ୍ୱାରା ବାରମ୍ବାର ଟ୍ୱିଟ୍ କରିବା ପରେ ଷ୍ଟେଟ ରିଲିଫ୍ କମିଶନ ପ୍ରଦୀପ ଜେନାଙ୍କ ଦୃଷ୍ଟି ଆକର୍ଷଣ କରିଥିଲା ।
ପରେ କମିଶନରଙ୍କ ହସ୍ତକ୍ଷେପ ଯୋଗୁଁ ଜିଲ୍ଲାପାଳ ଓ ପରେ ବ୍ଲକ୍ ଉନ୍ନୟନ କର୍ତ୍ତୃପକ୍ଷଙ୍କ ଦ୍ୱାରା ଘଟଣାର ତନାଘନା ହୋଇଥିଲା ।
ସନ୍ଧ୍ୟା ପ୍ରାୟ ୭ଟା ପରେ ଲୋକଙ୍କୁ ରନ୍ଧା ଖାଦ୍ୟ ଦିଆଗଲା । ଏବେ ରାଜ୍ୟର ବହୁ ସ୍ଥାନରେ ଏଭଳି ପରିସ୍ଥିତି ଦେଖା ଦେବାର ଯଥେଷ୍ଟ ସମ୍ଭାବନା ରହିଛି ।
ତେଣୁ ଗ୍ରାମ ପଞ୍ଚାୟତ ଓ ସରପଞ୍ଚ ସ୍ତରରେ ନିଜ ନିଜ ଗାଁରେ କିପରି ଏହି ସରକାରୀ ସୁବିଧା ମିଳିପାରିବ ସେ ନେଇ ସମସ୍ତେ ଆଗ୍ରହ ଦେଖାଇବାର ଆବଶ୍ୟକତା ରହିଛି ।
ଅପରପକ୍ଷେ କିଛି କିଛି ପଞ୍ଚାୟତରେ ସରପଞ୍ଚ ମାନେ ନିଜେ ଦାୟିତ୍ୱ ନେଇ ଗାଁର ଅସହାୟଙ୍କୁ ଖାଦ୍ୟ ଦେଇଥିବା ବେଳେ ଆଉ କିଛି ସ୍ଥାନରେ ଜିଲ୍ଲାପାଳ ଓ ବ୍ଲକ୍ ଉନ୍ନୟନ ଅଧିକାରୀଙ୍କ ଦ୍ୱାରା ଏସଏଚଜିମାନଙ୍କୁ ରନ୍ଧା ଖାଦ୍ୟ ଯୋଗାଇ ଦେବାକୁ ନିଦେ୍ର୍ଦଶ ଦିଆଯାଇଛି ।
ଏ ବାବଦରେ ସୁବର୍ଣ୍ଣପୁର ଜିଲ୍ଲା ସୁବର୍ଣ୍ଣପୁର ବ୍ଲକର ଏକ ପଞ୍ଚାୟତରେ ଆଜି ୮ ଜଣ ଗରିବଙ୍କୁ ରନ୍ଧା ଖାଦ୍ୟ ଦିଆଯାଇଛି ।
ଗାଁର ମେଟକାନି ସ୍ୱୟଂ ସହାୟକ ସଂଘ ଦ୍ୱାରା ଏହି ଖାଦ୍ୟ ବଣ୍ଟାଯାଇଥିବା ବେଳେ ସାମାଜିକ ଦୂରତ୍ୱ ଓ ନିଜର ସୁରକ୍ଷା ଉପରେ ସଂଘ ଗୁରୁତ୍ୱ ଦେଇଥିଲା ।
ଏ ବାବଦରେ ମେଟକାନି ସ୍ୱୟଂ ସହାୟକ ସଂଘ ପକ୍ଷରୁ କୁହାଯାଇଛି ଯେ ଆମକୁ ରନ୍ଧାଖାଦ୍ୟ ଦେବାକୁ ଜିଲ୍ଲାପାଳ ନିଦେ୍ର୍ଦଶ ଦେଇଥିଲେ ଏହାକୁ ଭିତ୍ତିକରି ଆଜି ପ୍ରଥମ ଦିନରେ ଆମେ ୮ ଜଣଙ୍କୁ ଖାଇବା ଦେଇଛୁ ।
ଅଧିକ ଦାୟିତ୍ୱ ଦେଲେ ଅଧିକ ସ୍ଥାନରେ ଆମେ ଲୋକଙ୍କୁ ଏହି ସେବା ଯୋଗାଇ ଦେବୁ । ଆଜି ସୁବର୍ଣ୍ଣପୁର ଜିଲ୍ଲାର ୧୦୯ ପଞ୍ଚାୟତ ଭିତରୁ ୬୧ଟି ପଞ୍ଚାୟତର ୧୫୯୨ ଜଣଙ୍କୁ ମାଗଣା ଖାଦ୍ୟ ଯୋଗାଇ ଦିଆଯାଇପାରିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
